ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670001463
ขอความอนุเคราะห์ให้เร่งปรับปรุงป้ายหยุดรถโดยสารประจำทางจากชั่วคราวเป็นป้ายหยุดรถโดยสารประจำทางแบบถาวร บริเวณ ถนนคู้บอน กิโลเมตรที่ 8 แขวงคันนายาว เขตคันนายาว กรุงเทพมหานคร จุดสังเกต อยู่ใกล้กับสำนักงานเขตคันนายาว เนื่องจากผู้ร้องว่าจากเดิมในพื้นที่ดังกล่าว มีการก่อสร้างโครงการรถไฟฟ้าสายสีชมพู ทำให้มีการทำป้ายหยุดรถโดยสารประจำทางแบบชั่วคราว ลักษณะเป็นการนำเต็นท์มากาง เนื่องจากต้องใช้พื้นที่ เพื่อสร้างรถไฟฟ้าฯ ต่อมาเมื่อมีการก่อสร้างรถไฟฟ้าเสร็จเรียบร้อยแล้วนั้น ทางหน่วยงานมีการเปิดให้บริการทดลองใช้ฟรี เมื่อช่วงปลายปี พุทธศักราช 2566 ประชาชนส่วนใหญ่จะไปใช้บริการรถไฟฟ้าฯ แต่เมื่อประมาณต้นปีพุทธศักราช 2567 รถไฟฟ้าฯ ได้เริ่มเก็บค่าบริการในอัตราปกติ และไม่ได้เก็บในอัตรา 15-20 บาท (สิบห้าบาทถึงยี่สิบบาท) ไม่ได้เป็นไปตามนโยบายที่กำหนดไว้ตั้งแต่ต้น จึงเป็นเหตุให้ประชาชนกลับมาใช้บริการรถโดยสารประจำทางสาธารณะตามปกติเช่นเดิม เนื่องจากอัตราค่าบริการของรถโดยสารประจำทางฯ ถูกกว่าอัตราค่าบริการของรถไฟฟ้าฯ ดังนั้นผู้ร้องเห็นว่าทางหน่วยงานที่เกี่ยวข้องควรจะดำเนินการปรับปรุงป้ายหยุดรถโดยสารประจำทางจากชั่วคราว เป็นป้ายหยุดรถโดยสารประจำทางแบบถาวร เพราะปัจจุบันมีประชาชนมาใช้บริการจำนวนมาก เบื้องต้นได้ติดต่อแจ้งเรื่องไปยังศูนย์รับแจ้งร้องทุกข์ กรุงเทพมหานคร ผ่านทางหมายเลขสายด่วน 1555 ซึ่งเป็นหน่วยงานที่รับผิดชอบโดยตรง โดยทางหน่วยงานได้รับเรื่องไว้ให้เรียบร้อยแล้ว โดยเจ้าหน้าที่ฯ แจ้งว่าทางกรุงเทพมหานคร เป็นหน่วยงานที่รับผิดชอบก่อสร้างและออกแบบป้ายหยุดรถโดยสาร แต่ไม่สามารถเร่งดำเนินการได้ ต้องรอการดำเนินการ จากกรณีดังกล่าวผู้ร้องประสงค์ให้หน่วยงานที่เกี่ยวข้องประสานงานไปยังกรมทางหลวง เพื่อให้เร่งดำเนินการเร่งปรับปรุงป้ายหยุดรถโดยสารประจำทางจากชั่วคราวเป็นป้ายหยุดรถโดยสารประจำทางแบบถาวร ให้เสร็จก่อนถึงช่วงหน้าฝน เพราะในช่วงหน้าฝนประชาชนอาจจะไม่ได้รับความสะดวกในการใช้บริการ จึงประสงค์ให้เร่งดำเนินการปรับปรุงป้ายหยุดรถโดยสารประจำทางฯ เพื่อบรรเทาความเดือดร้อนให้แก่ผู้ร้องและประชาชนที่ใช้บริการ (ผู้ร้องยินดีเปิดเผยชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata